CELEX: 62019TN0578
Language: fi
Date: 2019-08-21 00:00:00
Title: asia T-578/19: Kanne 21.8.2019 – Sophia Group v. parlamentti

28.10.2019   
            
            
               FI
            
            
               Euroopan unionin virallinen lehti
            
            
               C 363/20
            
         
      Kanne 21.8.2019 – Sophia Group v. parlamentti
      (asia T-578/19)
      (2019/C 363/29)
      Oikeudenkäyntikieli: ranska
      
         Asianosaiset
      
      
         Kantaja: Sophia Group (Saint-Josse-ten-Noode, Belgia) (edustajat: asianajajat Y. Schneider ja C.-H. de la Vallée Poussin)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että nyt käsiteltävänä oleva kanne voidaan ottaa tutkittavaksi ja se on perusteltu
               
            
                  —
               
               
                  tämän seurauksena kumoamaan Euroopan parlamentin päätöksen tehdä sopimus hankinnan erästä 1, joka koskee rakennuksiin liittyvien tuki- ja neuvontapalvelujen (helpdesk) tarjoamista (tarjouspyyntö nro 06A0010/2019/M011), S.A. Computer Ressources Internationalin, jonka toimipaikka on osoitteessa rue de l’Industrie, 11, 8399 Windhof, Luxemburg, kanssa,
               
            
                  —
               
               
                  tarvittaessa kumoamaan
                  
                              —
                           
                           
                              Euroopan parlamentin päiväämättömän päätöksen allekirjoittaa sopimus erästä 1, joka koskee rakennuksiin liittyvien tuki- ja neuvontapalvelujen (helpdesk) tarjoamista (tarjouspyyntö nro 06A0010/2019/M011),
                           
                        
                              —
                           
                           
                              sopimuksen, joka tehtiin erän 1, joka koskee rakennuksiin liittyvien tuki- ja neuvontapalvelujen (helpdesk) tarjoamista (tarjouspyyntö nro 06A0010/2019/M011), osalta valitun tarjouksen tekijän kanssa,
                           
                        
            
                  —
               
               
                  velvoittamaan Euroopan parlamentin korvaamaan oikeudenkäyntikulut
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1.
               
               
                  Ensimmäinen kanneperuste, joka perustuu unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18.7.2018 annetun Euroopan parlamentin ja neuvoston asetuksen (EU, Euratom) 2018/1046 160 ja 167 artiklan sekä liitteessä I olevien 16.3, 18.2 ja 21.1 kohdan rikkomiseen, harkintavallan väärinkäyttöön ja ilmeiseen arviointivirheeseen sekä hankintasopimuksia koskevien kilpailun, avoimuuden, suhteellisuuden, tasapuolisen kohtelun ja syrjimättömyyden yleisten periaatteiden loukkaamiseen. Kantaja väittää tämän ensimmäisen kanneperusteen yhteydessä, että tietyt hankintaperusteet, joiden perusteella sopimuspuoli valittiin, koskevat laadullista valintaa eivätkä hankintaa, vaikka valintaperusteet liittyvät tiukasti ehdokkaiden tai tarjoajien arviointiin ja vaikka hankintaperusteet liittyvät tiukasti tarjousten arviointiin ja niiden perusteella on voitava yksilöidä taloudellisesti edullisin tarjous.
               
            
                  2.
               
               
                  Toinen kanneperuste, joka perustuu edellä mainitun asetuksen 2018/1046 160 ja 167 artiklan sekä liitteessä I olevan 18.2 kohdan rikkomiseen, harkintavallan väärinkäyttöön ja ilmeiseen arviointivirheeseen sekä hankintasopimuksia koskevien kilpailun, avoimuuden, suhteellisuuden, tasapuolisen kohtelun ja syrjimättömyyden yleisten periaatteiden loukkaamiseen, koska tietyt hankintaperusteet, joiden perusteella erän 1 sopimuspuoli valittiin, eivät liity sopimuksen kohteeseen ja ovat joka tapauksessa epämääräisiä ja epätarkkoja, vaikka hankintaperusteiden perusteella on voitava yksilöidä taloudellisesti edullisin tarjous, niiden on liityttävä sopimuksen kohteeseen tai kyseiseen erään ja oltava siihen nähden oikeassa suhteessa, selkeitä ja täsmällisiä, eikä niissä saa jättää rajatonta valinnanvapautta sopimuksen tekemiseen.
               
            
                  3.
               
               
                  Kolmas kanneperuste, joka perustuu edellä mainitun asetuksen 2018/1046 160 ja 167 artiklan sekä liitteessä I olevien 18.2 ja 18.4 kohdan rikkomiseen, harkintavallan väärinkäyttöön ja ilmeiseen arviointivirheeseen sekä hankintasopimuksia koskevien kilpailun, avoimuuden, suhteellisuuden, tasapuolisen kohtelun ja syrjimättömyyden yleisten periaatteiden loukkaamiseen, koska tarjoajilta eritelmässä vaaditut selvitykset, joilla ne voivat perustella teknistä suorituskykyään ja ammatillista pätevyyttään toteuttaa erä 1 eivät liity sopimuksen kohteeseen, eivät ole oikeasuhteisia ja ne ovat epämääräisiä ja epätarkkoja. Kantaja väittää, että valintaperusteiden on liityttävä sopimuksen kohteeseen ja oltava oikeassa suhteessa siihen, jotta kilpailua ei vääristetä, ja niiden on oltava selkeitä ja täsmällisiä.
               
            
                  4.
               
               
                  Neljäs kanneperuste, joka perustuu SEUT 296 artiklan, Euroopan unionin perusoikeuskirjan 41 artiklan, edellä mainitun asetuksen 2018/1046 170 artiklan ja sen liitteessä I olevien 18.6, 30.2 ja 31.1 kohdan sekä olennaisten menettelymääräysten rikkomiseen, unionin oikeuden avoimuuden, kilpailun ja tasapuolisen kohtelun yleisten periaatteiden loukkaamiseen sekä Euroopan unionin toimielinten toimien perustelua koskevan periaatteen, harkintavallan väärinkäyttöön ja hyvän hallinnon periaatteen loukkaamiseen. Nämä rikkomiset ovat tapahtuneet, koska kantajan ja valitun sopimuspuolen tarjouksille annettuja pistemääriä, jotka liittyivät laatua koskeviin yhdeksään hankintaperusteeseen, ei ole perusteltu ja/tai niitä on selostettu vain epämääräisesti ja epätarkasti, vaikka kaikki hankintapäätökset on perusteltava riittävästi, jotta tarjoajat voivat saada tietää objektiiviset, konkreettiset ja täsmälliset syyt, joilla kukin eri tarjouksille annettu pistemäärä voidaan perustella, ja niistä on käytävä ilmi kunkin jätetyn tarjouksen edut ja haitat eritelmässä ilmaistuihin perusteisiin nähden.